לפרוץ את מעגל העוני

נחל לכיש 40/7  | רמת בית שמש, ישראל 99093  | 02-9991553

[www.lemaanachai.org](http://www.lemaanachai.org)  | [info@lemaanachai.org](mailto:info@lemaanachai.org)

facebook.com/lemaanachai

משפחת סינגר

חסד עם תבונה: מקרה בוחן

אבי ושירה עבדו קשה במשך כל חייהם. שניהם נולדו למשפחות ברוכות ילדים והם הבינו שלא יוכלו להסתמך על עזרה כלכלית מהוריהם. הם התנהלו בתבונה מבחינה כספית והשקיעו מחשבה בתכנון לעתיד. שניהם רכשו מקצוע: הוא למד מקצוע טכני, והיא בחרה במקצוע טיפולי. אבי השלים את לימודיו והצליח למצוא עבודה במשרה מלאה. הוא עבד שעות ארוכות, אבל המשכורת שלו לא הספיקה לכסות את כל הוצאות המשפחה. שירה עברה תאונה קשה במהלך הלימודים ולא הייתה מסוגלת לסיימם.

בגיל 35 היה מצבם הכלכלי של שירה ואבי – שבשלב זה כבר היו הורים לשלושה ילדים – בכי רע. למשפחותיהם לא הייתה כל אפשרות לסייע להם כספית, והחובות תפחו. הלחץ גבר והעיק ותקוותם הלכה ונחלשה, ואז הציע הרב שלהם שייצרו קשר עם **למען אחי** כדי לקבל עזרה.

היועץ הכלכלי של **למען אחי** ניגש אתם למלאכת בניית התקציב, ויועץ התעסוקה עזר להם להכיר את השטח וללמוד כיצד למצוא עבודה מתאימה וטובה יותר. אבי ושירה החלו ליישם תוכנית מעשית לפריסת תשלומים והסדר חובות. בתמיכת אנשי המקצוע של **למען אחי** ובעידודם השלימה שירה את לימודיה, קיבלה תואר, עברה את מבחני הרישוי ומצאה עבודה בתחומה.

במהלך התקופה שבה עשו שירה ואבי סינגר את דרכם ליציבות כלכלית, הם זכו לסיוע בדמות טיפולי שיניים ללא עלות, סלי תמיכה בחגים וסיוע חומרי נוסף שהקל עליהם את תהליך השיקום. לכל אורך התהליך קבלו ליווי מקצועי של עובדת סוציאלית כדי לדון בקשיים ולעבד אותם.

כיום אבי ושירה סינגר הגיעו שוב ל**עצמאות כלכלית**, והם אסירי תודה להימנות בין התורמים והמתנדבים של **למען אחי.**

"הפעילות של **למען אחי** היא חסד מן הדרגה הגבוהה ביותר"

הרב ד"ר אברהם י. טברסקי  | פסיכיאטר וסופר

"אין כל ספק שמצווה גדולה לתרום ביד רחבה לארגון חסד חשוב זה"

הרב אבישי דוד  | ראש ישיבת תורת שרגא  | רב המרכז "RBS Torah Center"

"אם חס וחלילה נתקלים בקשיים, יש למי לפנות. זו ידיעה שמעניקה תחושת ביטחון לכל אחד, מבוסס כלכלית ככל שיהיה. ולמי שתומך בנזקקים בקהילה, חשוב לדעת שיש ארגון שבאמת יודע כיצד לתת סיוע. אנחנו זקוקים למומחים... למען אחי הם המומחים".

הרב יעקב הבר  | רב קהילת שבטי ישורון, רמת בית שמש

"ביום שכבר לא היה לי לחם לשים בתיקי האוכל של הילדים שלי, פניתי לארגון. למען אחי נתן לי כוח, ולימד אותי להיות עצמאית ולהאמין בעצמי. אני מתקדמת, ומרגישה חזקה ובטוחה יותר מתמיד".

אלישבע, לקוחה לשעבר

**חסד עם תבונה**

לתת חכה ולא (רק) דגים

**חסד עם תבונה** שואף לסייע לאנשים הנתונים במצוקה כלכלית לעבור את הרגעים הקשים ולהיחלץ מהם באמצעות הקניית כלים להתמודדות טובה עם אתגרים כלכליים וקשיים אחרים בחייהם.

כאשר משפחה מגיעה לפתחו של **למען אחי**, צוות מקצועי ואמפתי מקבל את פניה בברכה ומשלים הערכה יסודית. לכל משפחה מותאמת תוכנית שיקום מקיפה העונה על צרכיה השונים.

מאז ייסודו בשנת 2000, מאות משפחות במצבי עוני ומשבר הסתייעו ב**למען אחי** והצליחו לשקם את חייהן ולהתחיל מחדש.

"מעלה גדולה שאין למעלה ממנה זה המחזיק ביד ישראל שֶמָך... כדי לחזק את ידו עד שלא יצטרך לבריות לשאול" (רמב"ם, הלכות מתנות עניים י ז)

תהליך העבודה ב**למען אחי**

**שיקום**

יעוץ כלכלי ותקציבי

ניהול טיפול מקצועי

הכשרה תעסוקתית

יעוץ במיצוי זכויות אזרחיות

טיפולים מקצועיים מסובסדים

יעוץ לעסקים קטנים

יעוץ תעסוקתי

**קידום עצמאות כלכלית...**

**סיוע חומרי**

סיוע לחגים

שמשופ - ביגוד מיד ראשונה

סיוע בתשלום חשבונות דחופים

מרפאת שיניים ללא עלות

קרן הלוואות קטנות

סלי מזון

תלושי מזון

**תוך דאגה לצרכים החיוניים.**

**תוכניות בקהילה**

רשת תמיכה לאמהות יחידניות

חלוקת עודפי מזון מאירועים

כלי בית לכלות נזקקות

תומכי שבת

איסוף מזון בקהילה עבור משפחות נזקקות

חממה לפרויקטים בתחום החסד

בגדים מיד ראשונה לכל הקהילה

שמירה על תקציב